Den handel som blev indledt i sommer med et købstilbud er nu blevet virkelighed: KIRKBI har sammen med Blackstone Core Equity Partners købt Merlin Entertainment, der siden 2005 har ejet LEGOLAND Parkerne. Handlen faldt på plads for nyligt.

– I KIRKBI er vi meget glade for nu at eje 50 pct af Merling Entertainments, hedder det i en udtalelse fra KIRKBI.

I juni lød gættet på at prisen for Merlin var 49,9 mia kroner, men den endelige pris er ikke oplyst i meddelelsen fra KIRKBI.

Dermed er LEGOLAND parkerne og brandet igen ejet af LEGO-familien med rødder i Billund.